இத்திட்ட செயல்பாடுகளை கோபி, நம்பியூர், பவானிசாகர் உள்ளிட்ட வட்டாரங்களை சென்னை வேளாண்மை இயக்குநர் அலுவலக வேளாண்மை அலுவலர் (தானியங்கள்) பரிமேலழகர் ஆய்வு செய்து, விவசாயிகளுடன் கலந்துரையாடல்கள் நடத்தினார். முதலில் கோபி அருகே உள்ள அயலூர் கிராமத்தில் கண்ணுச்சாமி, ராமசாமி, நாராயனசாமி ஆகியோரது வயலில் சாகுபடி செய்யப்பட்டிருந்த புகையிலை வயல்கள் மற்றும் மக்காசோள செயல்விளக்கத்திடல் வயல்களையும், சொட்டுநீர் பாசனம் அமைக்கப்பட்ட நிலக்கடலை வயல்களையும் பார்வையிட்டார். அதன் பின்பு நம்பியூர் வட்டாரம் கோசனம், கூடக்கரை கிராமங்களில் நடைபெற்ற விழிப்புணர்வுப் பயிற்சிக் கூட்டங்களில் கலந்துகொண்டு அவர் விவசாயிகளுக்கு இடுபொருட்களை வழங்கினார். அதைத்தொடர்ந்து பவானிசாகர் உள்ளிட்ட வட்டாரங்களில் புகையிலைக்கு மாற்றுப்பயிராக மக்காச்சோளம் சாகுபடி செய்யப்பட்டுள்ள பகுதிகளையும், இத்திட்டத்தின் முன்னேற்றங்களையும் ஆய்வு செய்தார்.